Bi nameyê tepişteyanê  PKK û PAJKî Denîz Kaya derheqê pedîyayîşê Rayberê Şarê Kurdî Abdullah Ocalanî de eşkerayîyêk daye.
Eşkerayîye ra tayî cayî wina yê:
‘‘Îktîdaro faşîst yê AKP-MHPyî hemverê xoverdayîşê ma de polîtîkaye taybetî yê şerî vistî dewre. Hukmato ke vera xovarayîşê ma de kewto tengayî bi hesabanê leyminan destûrê pedîyayîşî dayo. La no qiym nêkeno, ma bi nê kayan nêxapîyenê. Rayberîye vizêr birayê xo dîyo la tecrîd dewam keno. Ma sey tepişteyê PKK û PAJKî  do çalakîya xo rê dewam bikerê. Nika 226 embazê ma grevê vêşanîye yê bêdem-bêagêrayîşî de yê. Heman wextî de zîndananê Kurdistan û  Tirkîye de grevê bêdem-biagêrayîşî estî. Çalakîya Leyla Guvene roja xoya 67ine de ya. Wa faşîzmê AKP-MHPyî hole bizano ke Rayberîya ma heqîqetê ma ya. Coka bi milyonan dormayê ey de vera tecrîdî sere wedart o. Şima nêeşkenê mîlyonan tecrîd bikerê. Ma veng danê ke wa heme şarê dinya paştî bidê ma. Xoverdayîşê ma do bireso serkewtişî.‘‘
